18.06.2019 Plymouth SatellitePlymouth Satellite 318 V8 Cabrio LPG volledig gerestaureerdBruin Plymouth Satellite 5,3 - 1970. Sedan, LPG, 5.300 cc, 2 deurs. 33401 km. Stuurbekrachtiging. ToekomsVenster: Waar kom jou waagmoed vandaan? | Maroela Media
Lees: Hebreërs 4:16; Handelinge 4:8-13 en 1 Johannes 4:17
Vir baie van ons is die kinderliedjie “Ek’s ŉ dapper muis” bekend. Die braafheid en selfs onverskilligheid van die muis om in die huis rond te paradeer terwyl die kat nie daar is nie, het al menige kind angstig gemaak vir die oomblik dat die kat terugkeer.
So word ons ook angstig as ons die Groot Opdrag van Jesus hoor; as ons dink aan getuie-wees. Om getuie te wees … by jou huis, onder jou vriende en kollegas, jou bure en tot die uithoeke van die wêreld. Ons wil haastig soos Moses verskoning aanteken: “Ek praat swaar”; “My tong sukkel.”
Ons verskonings klink dalk eerder soos volg: “Ek’s ŉ introvert, en kan beslis nie voor ander mense praat nie”; “Ek’s te skaam.” Wel, dan is parrhēsia (παῤῥησία: all outspokenness; bluntness; boldness; confidence) ŉ woord wat jy vandag moet leer! Hierdie kosbare woord kom in drie kontekste voor – sover ek weet … Die een vind ons in Hebreërs 4:16: “Kom ons gaan met vrymoedigheid na die genadetroon …”, Handelinge 4:13: “Die Joodse Raad was verbaas toe hulle Petrus en Johannes se vrymoedigheid sien …” en 1 Johannes 4:17: “… dat ons vrymoedigheid kan hê in die oordeelsdag …”
Maak ŉ lysie van jou “gewoonte”-verskonings wanneer die Here se roeping oor jou lewe ter sprake kom. Hoeveel gewig dra hierdie verskonings wanneer jy hulle opweeg teenoor die vrymoedigheid wat die Here vir jou gee?
Waar kom hierdie vrymoedigheid vandaan? Wel, dink ek, in die eerste plek, vanuit ons herstelde verhouding met die Here! Lees die treffende verhaal van die hoëpriester Jesua se vergifnis, vryspraak en herstel in Sagaria 3. Vers 5 vertel hoedat die Engel van die Here opdrag gee dat ŉ skoon tulband weer vir Jesua opgesit word en vers 7 vertel hoedat Jesua weer gesag sal hê oor die huis van die Here en verantwoordelikheid sal dra vir sy heiligdom – alleen vanuit sy vryspraak kon Jesua die vrymoedigheid en gesag hê om weer in die Here God se magtige teenwoordigheid te kom. In die tweede plek – meen ek – parrhēsia is ŉ geskenk van die Heilige Gees, Hy ken hierdie boldness aan ons elkeen toe.
Dankie, Here, dat U waagmoed aan my skenk op tye en plekke waar ek sou terugdeins. Amen.
Gedagte vir die dag: Ek sal rus gee